Document ID: 32010R0385

REGULAMENTUL (UE) NR. 385/2010 AL COMISIEI
din 5 mai 2010
de corectare a Regulamentului (CE) nr. 1831/96 privind deschiderea și modul de gestionare a contingentelor tarifare comunitare obligatorii prin Acordul GATT la anumite fructe și legume și produse transformate pe bază de fructe și legume începând cu anul 1996
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 148 coroborat cu articolul 4,
întrucât:
(1)
Regulamentul (CE) nr. 1831/96 al Comisiei (2) a deschis contingente tarifare la anumite fructe și legume și produse transformate pe bază de fructe și legume enumerate în listele din anexele la regulamentul respectiv și prevede gestionarea contingentelor tarifare respective.
(2)
De la adoptarea Regulamentului (CE) nr. 1831/96, s-au modificat mai multe coduri NC menționate în anexele I, II și III la regulamentul respectiv. Din acest motiv, anexele respective au fost înlocuite prin Regulamentul (CE) nr. 973/2006 al Comisiei (3).
(3)
S-a constatat că din anexa I la Regulamentul (CE) nr. 1831/96, astfel cum a fost modificată prin Regulamentul (CE) nr. 973/2006, lipsește codul NC 2009 80 34 și că este necesar ca acesta să fie introdus în text.
(4)
Prin urmare, este necesară corectarea în consecință a anexei I la Regulamentul (CE) nr. 1831/96, astfel cum a fost modificată prin Regulamentul (CE) nr. 973/2006.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
În anexa I la Regulamentul (CE) nr. 1831/96, în coloana „Cod NC Subpoziție TARIC”, la numărul de ordine 09.0093, se introduce codul NC „2009 80 34”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 3 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 mai 2010.

Labels: 3
17
15